**การถอดประสบการณ์การเรียนรู้ด้านเทคนิคการเรียนการสอนที่เน้นผู้เรียนเป็นสำคัญ**

1. **ชื่อ-สกุล ผู้เล่าเรื่อง** อ.วิษณุนาท กตัญญูทวีทิพย์
2. **ชื่อ-สกุล ผู้บันทึก** อ.ชินภัศร์ กันตะบุตร
3. **บทบาท หน้าที่และความรับผิดชอบของผู้เล่าเรื่อง** อาจารย์ประจำรายวิชาระเบียบวิธีวิจัยทางศิลปะและการออกแบบ

ประธานเทียบโอน คณะศิลปะและการออกแบบ

1. **ชื่อเรื่องที่เล่า** การจัดการเรียนการสอนในรายวิชาระเบียบวิธีวิจัยทางศิลปะและการออกแบบ ด้วยการใช้เทคนิคการเรียนการสอนที่เน้นผู้เรียนเป็นสำคัญ โดยใช้ปัญหาเป็นฐาน
2. **บริบท หรือความเป็นมาของเรื่องที่เล่า** วิชาระเบียบวิธีวิจัยทางศิลปะและการออกแบบ เป็นวิชาที่มีความจำเป็นต่อนักศึกษาอย่างมาก มีเนื้อหาว่าด้วย องค์ความรู้พื้นฐานงานวิจัย แนวทางการตั้งโจทย์หัวข้อที่ควรทำการวิจัย ตลอดจนการแสดงความคิดเห็น และรับฟังความคิดเห็นเพื่อแนะนำแนวทางในการทำวิจัย ต่อเนื่องนำไปสู่กระบวนการออกแบบ ในการทำโครงการศิลปนิพนธ์ เนื่องด้วยวิชาระเบียบวิธีวิจัยทางศิลปะและการออกแบบ นี้ มีจำนวนนักศึกษาที่ลงทะเบียนมาก ราว 50คนต่อกลุ่ม และนักศึกษาแต่ละคนจะต้องจัดทำโครงการคนละ 1 หัวข้อ ตามความสนใจของนักศึกษา ทำให้ต้องใช้เวลานานเกินคาบเวลาเรียน ด้วยเหตุนี้ จึงทำให้ต้องปรับแนวทางการเรียนการสอน โดยการสร้างวิธีการจัดการเรียนการสอน เพื่อให้สามารถบรรลุผลสัมฤทธิ์ ‘การเรียนการสอนโดยใช้ปัญหาเป็นฐาน’ ได้ในเวลาอันจำกัด
3. **วิธีการ / ขั้นตอน หรือกระบวนการที่ทำให้งานนั้นสำเร็จ** 1) เตรียมการและวางแผนการจัดการเรียนรู้ โดยเตรียมเนื้อหาบทเรียนและโจทย์ปัญหาให้

นักศึกษาตอบคำถาม ถ่ายทอดให้นักศึกษาในชั้นเรียน

2) คัดเลือกนักศึกษาที่เข้าใจในเนื้อหาบทเรียนเป็นอย่างดี 5 คน

3) แบ่งนักศึกษาในชั้นเรียนออกเป็นกลุ่มย่อย 5 กลุ่ม กลุ่มละ 10 คน โดยจัดให้นักศึกษาที่เข้าใจ  
 เนื้อหาบทเรียนเป็นอย่างดี เข้าไปอยู่ในแต่ละกลุ่มเพื่อส่งต่อความรู้ให้เพื่อนๆในกลุ่ม

4) หลังจากที่ทุกคนเข้าใจในเนื้อหาบทเรียนแล้วให้แบ่งนักศึกษาออกเป็นกลุ่มอีกครั้งตามจำนวน

ลักษณะของหัวข้อโครงการวิจัย (โครงการวิจัยที่หัวข้อใกล้เคียงกันให้จัดไว้ในกลุ่มเดียวกัน)

5) นักศึกษาแต่ละกลุ่มนำเสนอการตั้งโจทย์ปัญหาเพื่อแลกเปลี่ยนความคิดเห็นภายในกลุ่มและ   
 นำเสนอต่ออาจารย์ผู้สอนและอาจารย์ผู้สอนแสดงความคิดเห็นต่อนักศึกษาในกลุ่ม

1. **เทคนิคหรือกลยุทธ์ที่ทำให้เกิดความสำเร็จ** 1) พยายามกระตุ้นในศึกษาให้ใช้ความคิด และแสดงความเห็นในหัวข้อที่สอน 2) พยายามในการรับฟัง และทำความเข้าใจ ความคิดของนักศึกษาด้วยความตั้งใจ

3)เสียสละเวลาเกินคาบเวลาเรียนในการพูดคุย รับฟัง แนะนำ ให้แก่นักศึกษา

4) ให้คำปรึกษาทั้งในกลุ่มย่อย และเป็นรายบุคคลแก่นักศึกษา

1. **ผู้ที่มีส่วนร่วมทำให้เกิดความสำเร็จ และบทบาทของบุคคลนั้น (ที่ไม่ใช่ผู้เล่า)** นักศึกษาในชั้นเรียนทุกคน ที่ให้ความร่วมมือเป็นอย่างดี
2. **อุปสรรคหรือปัญหาในการทำงาน และแนวทางในการแก้ปัญหา / อุปสรรคดังกล่าว**

การพูดคุย รับฟัง แนะนำแนวทางศึกษาปัญหาและการวิจัยต้องทำทั้งในกลุ่มย่อยและเป็นรายบุคคล เพราะนักศึกษาแต่ละคนมีหัวข้อที่แตกต่างกัน ด้วยจำนวนของผู้เรียนที่มากเกินไป (50 คน ต่อ อาจารย์ 1 ท่าน) ทำให้ต้องใช้เวลานานเกินคาบเรียนไปอย่างมาก

แนวทางการแก้ปัญหาคือ จัดจำนวนนักศึกษาไม่ให้เกิน 30 คนต่อกลุ่ม

1. **ผลลัพธ์ หรือความสำเร็จที่เกิดขึ้น คือ** การจัดการเรียนการสอนโดยวิธีนี้ทำให้ ผู้เรียนเข้าถึงเนื้อหาในบทเรียนได้เร็วขึ้น มีความเข้าใจในปัญหา การตอบปัญหา และแนวทางการศึกษาวิจัย ในประเด็นที่นักศึกษาแต่ละคนเป็นผู้กำหนดได้อย่างมีประสิทธิภาพ
2. **การเรียนรู้ของผู้เล่าเรื่องจากประสบการณ์ความสำเร็จดังกล่าว** มีความรู้ด้านการพัฒนารูปแบบการจัดการเรียนการสอน
3. **สมรรถนะ (ความรู้ ทักษะ หรือทัศนคติ) ของผู้เล่าเรื่อง** จากประสบการณ์ในครั้งนี้ ทำให้ทราบว่า การเรียนการสอนที่เน้นผู้เรียนเป็นสำคัญโดยการจัดกิจกรรม ให้นักศึกษามีส่วนร่วมในการเรียนการสอน ทำให้นักศึกษามีความสนใจในเนื้อหาบทเรียน และนักศึกษามีโอกาสได้ใช้ความคิด ได้แสดงความเห็น และนักศึกษามีโอกาสแบ่งปันแลกเปลี่ยนความรู้ระหว่างกันในชั้นเรียนผู้สอนเกิดความเข้าใจและความชำนาญในการจัดการเรียนการสอนโดยใช้ปัญหาเป็นฐาน ในรายวิชา ระเบียบวิธีวิจัยทางศิลปะและการออกแบบ
4. **ผลงานเชิงประจักษ์ของผู้เล่าเรื่อง คือ** - ผลการประเมินการสอนอาจารย์สอนโดยนักศึกษา ปีการศึกษา 2555 อยู่ในระดับดีมาก - อาจารย์ดีเด่นด้านการสอน 3 ปีติดต่อกัน - ผลงานสื่อการสอน e-learning วิชา ประมวลความรู้ศิลปะตะวันออก **-** เอกสารคำสอน / สื่อ e-book วิชา ศิลปะไทยเพื่อการออกแบบนิเทศศิลป์